b'\n_START_ARTICLE_\nTentera Darat Ke-15 (Wehrmacht)\n_START_SECTION_\nSejarah kombat\n_START_PARAGRAPH_\nTentera Darat Ke-15 telah diaktifkan pada 15 Januari 1941, dengan Jeneral Curt Haase sebagai pemerintah. Pertama kali dilihat berperang di Perancis, ketumbukan ini diberi tugas melindungi pantai Selat Inggeris dari kemungkinan serangan Bersekutu._NEWLINE_Ia melawan tentera Bersekutu dengan jayanya dalam Operasi Market Garden pada September 1944 dan kemudian mengalami kekalahan oleh Tentera Darat Pertama Kanada dalam Pertempuran Scheldt dimana Markas Ketumbukan di Dordrecht menjadi sasaran serangan besar-besaran oleh pesawat Hawker Typhoon dari Tentera Udara Taktikal Kedua RAF pada 24 Oktober 1944. Dua jeneral dan 70 pegawai staf yang lain terkorban dalam serangan itu._NEWLINE_Tentera Darat Kedua British membersihkan Tentera Darat Ke-15 dari Segitiga Roer semasa Operasi Blackcock, menolaknya kembali ke sungai Rur dan Wurm. Ia terlibat dalam Pertempuran Bulge sebelum akhirnya menyerahkalah di sepanjang sungai Ruhr pada April 1945._NEWLINE_Hari ini, bekas HQ Tentera Darat Ke-15, di Tourcoing, yang terletak di utara Lille di Perancis, adalah sebuah muzium: Mus\xc3\xa9e du 5 juin 1944.'